stanford-oval/wikipedia huggingface dataset:
Hannu Virta

| Hannu Virta> Henkilötiedot |
| --- | --- |
Syntynyt: 22. maaliskuuta 1963 (ikä 61) Turku, Suomi
Kansalaisuus:   Suomi
Jääkiekkoilija
Lempinimi:  Hantta
Pelipaikka:  puolustaja
Maila:  vasen
Pituus:  181 cm
Paino:  82 kg
Pelaajaura
Pääsarjaura:  1980–1998
Seurat:  TPS (SML),   Buffalo Sabres (NHL),   Grasshopper (NLB),   ZSC Lions (NLA)
NHL-varaus:  38. varaus, 1981 Buffalo Sabres
Valmennusura
Vuodet:  1998–
Seurat:  TPS (apuv.) 1998–2003 Blues (apuv.) 2003–10/2003 Blues 10/2003–10/2004 TPS (apuv.) 2005–2007 TPS 2007–10/2008 HC Lugano 2009 Jokerit (apuv.) 2010–2017 Salavat Julajev Ufa (apuv.) 2017–2018
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Pronssia | Lillehammer 1994 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1995 | jääkiekko |  |
|  Hopeaa | Italia 1994 | jääkiekko |  |
Hannu Markus Virta (s. 22. maaliskuuta 1963 Turku) on suomalainen jääkiekkopuolustaja, maailmanmestari ja olympiamitalisti. Pelaajauransa jälkeen Virta on toiminut valmentajana.
Ura > Pelaajana

Pelaajana Hannu Virta muistetaan etenkin Turun Palloseurasta, jonka riveissä hän voitti neljä Suomen mestaruutta, kolme hopeaa ja yhden pronssin. Hän oli myös TPS:n pitkäaikainen kapteeni 1980- ja 90-luvuilla. Seura on jäädyttänyt Virran pelinumeron 23.
Virta oli mukana voittamassa MM-kultaa vuonna 1995, olympiapronssia Lillehammerissa 1994 ja MM-hopeaa 1994.
NHL:ään Virran varasi Buffalo Sabres toisella kierroksella numerolla 38 vuoden 1981 varaustilaisuudessa. Virta pelasi Sabresissa viisi kautta tehden pisteet 25+101=126 245 ottelussa.
Ura > Valmentajana

Peliuransa jälkeen Virta toimi ensin apuvalmentajana TPS:ssa vuosina 1998–2003. Bluesissa Virta toimi ensin Ted Satorin apuvalmentajana korvaten hänet 22. lokakuuta 2003 alkaen. Seuraavan kauden Virta aloitti päävalmentajana mutta joutui itse väistymään 16. lokakuuta 2004 Pekka Rautakallion tieltä. Kaudet 2005–2007 Virta toimi jälleen TPS:n apuvalmentajana ja sen ohessa Suomen maajoukkueen apuvalmentajana vuoden 2006 olympiaturnauksessa sekä kevään 2006 MM-turnauksessa. 2007–2008 kauden alusta Virta toimi TPS:n päävalmentajana, mutta sai potkut pian toisen kauden alettua. Kai Suikkanen korvasi hänet 27. lokakuuta 2008 alkaen. Vielä saman kauden aikana Virta kutsuttiin Sveitsin NLA-liigan HC Luganon päävalmentajaksi pois potkitun John Sletvollin tilalle.
Kaudella 2008–2009 Virta toimi Suomen U18 maajoukkueen joukkueenjohtajana.
Keväällä 2010 Virta siirtyi Jokereiden valmennustiimiin jossa tehtävässä toimi sekä Liigassa että KHL:ssa kevääseen 2017 asti. Kaudella 2017–2018 Virta toimi Ufassa Erkka Westerlundin apuvalmentajana.
Seurat

1980–1981 TPS Turku
1981–1986 Buffalo Sabres (NHL)
1986–1994 TPS
1994–1996 Grasshopper Club Zürich (Sveitsi, Nationalliga B)
1996–1997 TPS
1997–1998 ZSC Lions (Sveitsi, Nationalliga A)
1998–2003 TPS (apuvalmentaja)
2003–lokakuu 2004 Blues (aluksi apuvalmentaja, päävalmentaja lokakuusta 2003 lokakuuhun 2004)
2005–lokakuu 2008 TPS   (aluksi apuvalmentaja, päävalmentaja kaudesta 2007–2008 lokakuuhun 2008)
2009 HC Lugano
2010–2017 Jokerit (apuvalmentaja)
2013–2014 Suomen Jääkiekkomaajoukkue (apuvalmentaja)
Saavutuksia

Maailmanmestaruus 1995 (lisäksi hopea)
Olympiapronssi 1994
4 Suomen mestaruutta, 3 hopeaa ja pronssi
SM-liigan All Stars puolustaja 1987, 1989, 1990, 1991, 1992
Lynces academicin jääkiekkoilijapatsas 1989, 1991
SM-liigan paras puolustaja 1987, 1989, 1990, 1991
Suomen Jääkiekkoleijona #133
TPS on jäädyttänyt Virran numeron 23
Finlaysonin tehtaankoulu

Finlaysonin tehtaankoulu eli Mamsellin koulu
Finlaysonin tehtaankoulu oli Finlaysonin tehtaan vuonna 1839 perustama koulu Tampereella.
Koulun perustamisen takana oli Finlaysonin isännöitsijä Ferdinand Uhde. Toimintansa koulu aloitti syksyllä 1840. Koulun opettajana oli mamselli Maria Charlotta Hydén, jonka takia koulua kutsuttiin kansan keskuudessa Mamsellin kouluksi. Mamsellin kuoltua vuonna 1868 koulun toiminta keskeytyi. Tämän jälkeen lapset kävivät niin sanottua Sitkan koulua, mikä sijaitsi Näsilinnankatu 2:ssa. Sitkan koulu toimi tavallisen kansakoulun tapaan vuoteen 1903 asti, jolloin se liitettiin kaupungin kansakoululaitokseen. Finlaysonin tehtaankoulun koulurakennus purettiin Finlaysonin pääkonttorin vierestä vuonna 1982.
Koulu oli työläisten pikkulapsille tarkoitettu yhteiskoulu. Se oli ilmainen ja kaikille avoin. Opetus koulussa oli ruotsinkielistä. Koulu antoi opetusta lukemisen ja kirjoittamisen lisäksi jonkin verran matematiikassa, piirustuksessa sekä tytöille erityisesti käsitöissä. Kuri koulussa oli kova ja opetus hartaan uskonnollista sekä tiukan kasvatuksellista.
Finlaysonin tehtaankoulun oppilaita ovat olleet kirjailija Minna Canth sekä kauppias Gustaf Fredrik Ahlgren.
Eskişehir

| Eskişehir |
| --- | --- |
 Näkymä kaupungin keskustasta.
 Eskişehir
 Koordinaatit: 39°46′36″N, 30°31′14″E 
Valtio:  Turkki
Maakunta:  Eskişehir
Väkiluku (2006):  520 701
 
 www.eskisehir-bld.gov.tr 
Infobox OKVirheellinen NIMI-arvo: 
Eskişehir (lat. Dorylaeum, kreik. Δορύλαιον) on Eskişehirin maakunnan pääkaupunki Turkissa. Se sijaitsee 250 kilometriä Ankarasta länteen ja 350 kilometriä Istanbulista kaakkoon. Vuonna 2006 siellä arvioitiin asuvan 520 701 asukasta.
Anadolun yliopiston kirjastorakennus Eskişehirissä.
Nimi Eskişehir merkitsee vanhaa kaupunkia, ja sen perustivat fryygialaiset noin tuhat vuotta ennen ajanlaskumme alkua. Kaupungin museossa on muistoja fryygialaisten ajoilta asti. Samoin kuin monissa muissakin Anatolian kaupungeissa, Eskişehirissä on ollut kristittyjä siitä asti kun Konstantinus Suuri teki kristinuskosta Rooman valtionuskonnon. Eskişehirissä, silloisessa Dorylaeumissa, on ollut piispanistuin ainakin 300-luvulta asti. Ensimmäinen ristiretki kulki Anatolian kautta, ja Dorylaeumin taistelussa kristityt ottivat yhteen turkkilaisten muslimien kanssa.
Nykyään Eskişehir on Turkin suurimpia teollisuuden keskittymiä. Kaupungissa on myös kaksi yliopistoa.
Aiheesta muualla

Kuvia tai muita tiedostoja aiheesta Eskişehir Wikimedia Commonsissa
Eskişehir Photo Gallery
Eric Szmanda

| Eric Szmanda |
| --- | --- |

Henkilötiedot
Koko nimi:  Eric Kyle Szmanda
Syntynyt: 24. heinäkuuta 1975 (ikä 49) Milwaukee, Wisconsin
Näyttelijä
Merkittävät roolit:  “Greg Sanders” (CSI) “Jacob "Sorcerer" Resh” (The Net)
Palkinnot
 2005 SAG-palkinto Outstanding Performance by an Ensemble in a Drama Series (CSI) 
Aiheesta muualla
IMDb 
Eric Kyle Szmanda (s. 24. heinäkuuta, 1975 Milwaukee, Wisconsin) on yhdysvaltalainen näyttelijä, joka tunnetaan parhaiten roolistaan C.S.I.:n laboratorioteknikkona Greg Sandersina.
Szmanda vietti lapsuutensa pienessä Mukwonagon kaupungissa. Hänellä on kaksi veljeä, Rob ja Brett. Szmanda valmistui lukiosta vuonna 1993. Hänen isosetänsä, Ray Szmanda, on paikallinen radiopersoona Wisconsinissa.
Filmografia

CSI, Greg Sanders  Rikospaikkatutkija
Snow Wonder, Luke
Little Athens, Derek
100 Girls, Tietokonenörtti
Rules of Attraction, Film Student
True Vinyl, Billy Thompson/DJ Billy T
The Net, Jacob "Sorcerer" Resh
Aiheesta muualla

Eric Szmanda Internet Movie Databasessa. (englanniksi)
Eugeniu Cebotaru

| 0 | 1 | 2 |
| --- | --- | --- |

Henkilötiedot
Koko nimi: Eugeniu Cebotaru
Syntymäaika: 16. lokakuuta 1984 (ikä 39)
Syntymäpaikka:  Kišinjov, Neuvostoliitto (nykyään Chișinău, Moldova)
Pelipaikka: keskikenttäpelaaja
Seura
Seura:  FK Sibir Novosibirsk
Pelinumero: 37
Maajoukkue
| 2007– | Moldova | 57 (1) |
Eugeniu Cebotaru (ven. Евге́ний Серге́евич Чебота́ру, Jevgeni Sergejevitš Tšebotaru, s. 16. lokakuuta 1984 Kišinjov, Moldavian SNT, Neuvostoliitto, nykyinen Chișinău, Moldova) on moldovalainen jalkapalloilija. Hän edustaa Venäjän jalkapallon 1. divisioonassa pelaavaa Sibir Novosibirskiä ja on pelipaikaltaan keskikenttäpelaaja. Hän on pelannut Moldovan maajoukkueessa 57 ottelua ja tehnyt niissä yhden maalin vuodesta 2007 alkaen.
Huomioita

↑  Moldovalaiset henkilöt romanialainen alkuperä
↑  Cebotaru on sukunimi, jolla on romanialainen alkuperä.
Aiheesta muualla

Kuvia tai muita tiedostoja aiheesta Eugeniu Cebotaru Wikimedia Commonsissa
Eugeniu Cebotaru National Football Teams-sivustolla (englanniksi)
Eugeniu Cebotaru Soccerway-sivustolla (englanniksi)
Eugeniu Cebotaru RomanianSoccer.ro-sivustolla (romaniaksi) ja StatisticsFootball.com-sivustolla (Arkistoitu – Internet Archive) (englanniksi)
Eugeniu Cebotaru Transfermarkt-sivustolla (englanniksi)
Englantilaiset ruusut

| Englantilaiset ruusut> The English Roses |
| --- | --- |

Alkuperäisteos
Kirjailija:  Madonna
Suomennos
Suomentaja:  Kristiina Rikman
Kustantaja:  WSOY
Julkaistu:  2003
Sivumäärä:  46
ISBN:  9789510285367
Löydä lisää kirjojaKirjallisuuden teemasivulta
Englantilaiset ruusut (The English Roses) on lasten kuvakirja, jonka on tehnyt Madonna. Se on hänen ensimmäinen lastenkirjansa. Kirja julkaistiin vuonna 2003 ja sen suomensi Kristiina Rikman.
Juoni

Englantilaiset ruusut kertoo neljästä tytöstä: Charlotte, Amy, Grace ja Nicole. Tytöt kadehtivat kaunista Binahia. Binah on kauneudestaan huolimatta yksinäinen, mutta muut tytöt eivät kateutensa vuoksi halua olla hänen kanssaan. Unessa Charlottelle, Amylle, Gracelle ja Nicolelle ilmestyy haltija, joka näyttää heille millaista Binahin elämä on. Unen lopuksi haltija tarjoaa tytöille mahdollisuutta vaihtaa paikkaa Binahin kanssa. Tytöt kieltäytyvät, ja herättyään lupaavat leikkiä myös Binahin kanssa.
Muut kirjat

Madonna on kirjoittanut yhdeksän kirjaa Englantilaisten ruusujen hahmoista:
Too Good to Be True
Friends for Life!
Goodbye, Grace? (suom. Hyvästi, Grace?)
The New Girl (suom. Uusi Tyttö)
A Rose by Any Other Name
Big-Sister Blues
Being Binah
Hooray for the Holidays
A Perfect Pair
Aiheesta muualla

http://www.englishrosescollection.com/
Espanjan vallankumous (1936)

Espanjan vallankumoukseksi kutsutaan Espanjassa vuonna 1936 maan sisällissodan aikana anarkistien hallitsemilla alueilla käynnistyneitä yhteiskunnallisia uudistuksia ja muutoksia. Sen aikana työläiset ja talonpojat kollektivisoivat muun muassa maatalouden ja teollisuuden anarkososialistisen mallin mukaisesti. Lisäksi alueelle perustetut neuvostot käynnistivät uudelleen kunnallisia palveluja, kuten joukkoliikennettä ja kouluja maan hallituksen toiminnan osittain lamaannuttua sodan johdosta.
Yleistä

Espanjan vallankumouksen aikana luotiin yksi harvoista maailmassa toteutuneista anarkistista yhteiskunnista. Lyhytaikaiseksi jäänyttä yhteiskuntajärjestelmää on aikalaiskertomusten mukaan yleisesti pidetty onnistuneena, joskin sisällissodan luonteesta johtuen siitä raportoivat lähinnä maassa vierailleet vasemmistolaiset toimittajat ja poliitikot. Joidenkin lähteiden mukaan esimerkiksi Aragonian maakunnassa tuottavuus nousi noin 20 prosenttia ja Kataloniassa onnistuttiin saavuttamaan täystyöllisyys. Kollektivisoinnin yhteydessä muun muassa lakkautettiin yritysten jopa 10–20-kertaisesti tavallisiin työläisiin verrattuna ansaitsevien johtohenkilöiden virat. Näin työläisten palkkoja pystyttiin nostamaan parhaimmillaan parikymmentä prosenttia. Kollektivisointi ulottui myös pienyrityksiin, kuten hotelleihin ja ravintoloihin, jotka toimivat teollisuuden tapaan työntekijöidensä hoitamina.
Vallankumous ulottui lähinnä Katalonian, Aragonian ja Andalusian maakuntien alueelle sekä myös joihinkin muihin osiin Levantea. Kataloniassa noin 75 % taloudesta oli työntekijöiden hallussa. Erityisen tunnettu oli anarkosyndikalistisen CNT-ammattiliiton hallitsema Barcelona, jota englantilainen kirjailija George Orwell kuvasi vuonna 1938 ilmestyneessä sotareportaasissaan Katalonia, Katalonia. CNT:n lisäksi uudistuksia organisoi lähinnä FAI -anarkistiryhmä, sekä jossakin määrin myös sosialistinen UGT -ammattiliitto. Vallankumouksen erikoisuuksiin kuului, että sitä vastustivat Neuvostoliiton tukemat kommunistit, jotka kampanjoivat yksityisomistuksen lakkauttamista vastaan. Heidän mukaansa kapitalismi piti lakkauttaa vasta voitetun sisällissodan jälkeen, mutta todellisena syynä olivat kommunistien omat valtapyrkimykset.
Muita vaikutuksia

Talouden lisäksi uudistukset vaikuttivat myös muualle yhteiskunnalliseen elämään. George Orwell kertoo Katalonia, Katalonia -teoksessaan, miten esimerkiksi "señor" ja "don" -puhuttelunimen käyttö lopetettiin ja ihmiset kohtelivat toisiaan tasa-arvoisina luokkarajojen hävitessä. Osittain tämä johtui myös siitä, että suuri osa vauraimmasta väestöstä ja yläluokasta oli paennut alueelta. Orwellin mukaan myös lähes kaikki kirkot oli tuhottu ja niiden sisustus poltettu. Joissakin paikoissa oli luovuttu rahan käytöstä. Se oli korvattu kupongeilla, joilla niiden haltija sai hyödykkeitä tarpeensa mukaan.
Vallankumouksen kukistuminen

Espanjan vallankumous tuli päätökseensä toukokuussa 1937 jo kahta vuotta ennen sisällissodan loppumista, kun anarkistit ja heidän liittolaisenaan ollut trotskilainen POUM-puolue hävisivät Barcelonan toukokuuksi kutsutun aseellisen valtataistelun tasavaltalaisten hallitukselle ja Espanjan kommunistisen puolueen stalinisteille.
Aiheesta muualla

Kuvia tai muita tiedostoja aiheesta Espanjan vallankumous (1936) Wikimedia Commonsissa
Ensimmäinen työläisten johtamasta tehtaasta valmistunut linja-auto vuonna 1936.
CNT-ammattiliiton kollektivisoiman elokuvateatterin pääsylippu.
Eniwa

| Eniwa (恵庭市) |
| --- | --- |
 Meguminon lähiön keskuspuistoa
 lippu:  symboli
 Eniwan sijainti Hokkaidōn prefektuurissa
 Eniwa
 Koordinaatit: 42°52′57″N, 141°34′40″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Kehitystoimisto:  Ishikarin kehitystoimisto
Pinta-ala:  
 – Kokonaispinta-ala:  294,65 km²
Väkiluku (10/2020):  70 120
 – Väestötiheys:  238 as./km²
Symbolit:  
 – Puu:  Japaninmarjakuusi
 – Kukka:  Kielo
 – Lintu:  Kuningaskalastaja
 
 https://www.city.eniwa.hokkaido.jp/ 
Infobox OKVirheellinen NIMI-arvo: 
Eniwa (jap. 恵庭市, Eniwa-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Ishikarin kehitystoimiston alueella Sapporon ja Chitosen välissä. Kaupunki on rakentunut Ishikarin tasangon eteläreunalle, ja lännessä sen alue nousee Izarijoen vartta pitken Eniwavuoren pohjoisrinteelle. Eniwassa on 70 120 asukasta (lokakuussa 2020) ja sen pinta-ala on 294,65 neliökilometriä.
Eniwan nimi on peräisin Eniwavuorelta ja sitä kautta ainun kielestä. Ensimmäiset japanilaiset uudisasukkaat saapuivat alueelle 1870-luvun alussa. Japanilaisasutuksen alkuvaiheissa metsätalous oli tärkeä elinkeino. Toisen maailmansodan jälkeen Eniwaan rakennettiin kaksi Japanin itsepuolustusvoimien tukikohtaa, ja paikkakunta alkoi kasvaa voimakkaasti Sapporon esikaupunkina. Kaupunkioikeudet Eniwa sai vuonna 1970. Kaupunkiin on sijoittunut muun muassa metalli- ja elintarviketeollisuutta. Chitosen lentoaseman läheisyys on avittanut kaupungin teollistumista. Maaseutumaisilla alueilla tuotetaan riisiä ja maitoa.
Osa Eniwan vuoristoalueista kuuluu Shikotsun–Tōyan kansallispuistoon. Seudulla on esimerkiksi useita vesiputouksia. Eniwaa palvelee JR Hokkaidōn Chitose-linja.
Kuvia

Eniwa helikopterista
Sapporo Beerin tehdas
Bunkyō-yliopiston torni
Toyosaka-jinja
Eniwan rautatieasema
Aiheesta muualla

Kuvia tai muita tiedostoja aiheesta Eniwa Wikimedia Commonsissa
Kaupungin internetsivut (japaniksi)
Evoluutio – Miten lajit kehittyvät?

| Evoluutio Miten lajit kehittyvät? |
| --- | --- |

Kirjailija:  Juha Valste
Kuvittaja:  valokuvia; piirrokset: Kimmo Koivisto, Kauko Kyöstiö
Kansitaiteilija:  Timo Numminen
Kieli:  suomi
Genre:  tietokirja
Kustantaja:  SKS
Julkaistu:  2018
Ulkoasu:  sid.
Sivumäärä:  238 sivua
ISBN:  978-952-222-924-3
Löydä lisää kirjojaKirjallisuuden teemasivulta
Evoluutio – Miten lajit kehittyvät? on Juha Valsteen kirjoittama eliöiden kehittymistä käsittelevä teos. Sen on vuonna 2018 julkaissut Suomalaisen Kirjallisuuden Seura.
Tuoreinta tietoa evoluutiosta tarjoava kirja jakautuu yhdeksään pääjaksoon, joiden numerointi tosin on virheellinen, 7. luku puuttuuselvennä. Niiden alla hän käsittelee lyhyiden ja pitkien lukujen verran eri aiheita. Lopussa on selityksin varustettu luettelo termeistä ja käsitteistä. Valste on aiemmin kirjoittanut useita kirjoja ihmisen evoluutiosta, tuoreimpina Ihmislajin synty vuonna 2012 ja Neandertalinihminen – kadonnut lajitoveri 2015.
Valste käsittelee kirjassa myös kehitysajatuksen historiaa sekä evoluution ja uskontojen suhdetta siihen. Asenne evoluutioon on esimerkiksi Suomen evankelis-luterilaisen kirkon piirissä muuttunut siten, että sitä pidetään totena.
Luvut

Kehitysajatuksen historiaa
Eliömaailman kehitys
Mitä evoluutio on?
Evoluution todisteita
Kromosomit ja geenit
Perinnöllinen muuntelu ja sopeutuminen
Lajiutuminen
Evoluutio ja uskonnot
Ihmisen kehitys – oiva esimerkki evoluutiosta
FLAC

| Free Lossless Audio Codec |
| --- | --- |


Kehittäjä:  Xiph.Org Foundation
Kehityshistoria
Ensijulkaisu:  20. heinäkuuta 2001
Vakaa versio:  1.4.3 (23. kesäkuuta 2023)
Tiedot
Ohjelmistotyyppi:  äänenpakkaus
Alusta:  alustariippumaton
Lisenssi:  GPL BSD (Xiph.org-muunnelma)
Aiheesta muualla
xiph.org
| Free Lossless Audio Codec |
| --- | --- |
Tiedostopääte:  .flac
Mediatyyppi:  audio/x-flac
Magic:  fLaC
Lyhenne:  FLAC
FLAC (lyhenne sanoista Free Lossless Audio Codec, tiedostopääte flac tai fla) on Xiph.orgin kehittämä häviötön äänenpakkausmenetelmä, joka on patentiton ja lisenssimaksuton. Toisin kuin häviölliset menetelmät, esimerkiksi MP3, AAC ja Ogg Vorbis, FLAC ei kadota tai muuntele lainkaan äänisignaalin informaatiota, joten dekooderin muodostama bittivirta on identtinen kopio verrattuna alkuperäiseen. Tuki FLAC-formaatille löytyy monista ohjelmistoista ja audiolaitteistoista.
FLACilla voidaan pakata PCM-äänivirtaa. Näytteenottotaajuus voidaan määrittää halutusti 1 Hz – 65 535 Hz yhden hertsin välein tai 10 Hz – 655 350 Hz 10 hertsin välein. Bittisyvyys tukee arvoja välillä 4–32 bittiä näytettä kohti. Äänikanavia voi olla yhdestä kahdeksaan. 
FLAC:in oletuksena käytettävät parametrit ovat säädetty CD-tasoiselle äänelle. FLAC-tiedostojen otsikossa on mahdollisuus MD5-summalle pakkaamattomalle äänelle, jonka lisäksi lohkoissa voi olla CRC-summa. FLAC sisältää tuen suoratoistolle tietyin edellytyksin: äänivirtaa purkava ei voi hakea paikkaa äänivirrassa, mutta voi silti jatkaa kesken äänivirran toistamista.
FLAC:in tiedostomuoto käyttää lohkoja metatiedolle. Metatietoihin voi sijoittaa muun muassa luettelonumeroita ja vapaamuotoisia tekstikommentteja.
FLAC-pakkauksella tyypillisesti saavutetaan 50–70 prosenttia pienempi tiedostokoko verrattuna pakkaamattomaan.
Eräissä yhteyksissä on tehtävä ero äänisignaalin kompressoinnin ja datan pakkauksen välillä (molempiin liittyy englannin kielinen sana compression): FLAC pakkaa vain dataa ja tiedon eheys ei heikenny, vaan identtinen alkuperäinen tieto on mahdollista palauttaa purkamalla tiedosto.
Aiheesta muualla

Virallinen verkkosivu
Xiph.org
| --- | --- |
Ogg-projekti:   Vorbis  FLAC  SPEEX  CELT  Tremor  Opus  Theora  Tarkin  OggMNG  Daala  CMML  Writ 
Muuta:   cdparanoia  Icecast  Ices  XSPF
Fineus

Fineus (m.kreik. Φινεύς) oli kreikkalaisessa mytologiassa miehen etunimi:
Fineus, Beloksen poika
Fineus, Agenorin poika, tietäjä ja Salmydessoksen kuningas
Fineus, Lykaonin poika
Enix

| Enix kabushikigaisha |
| --- | --- |

Yritysmuoto:  pörssiyhtiö
Perustettu:  syyskuu 1975
Avainhenkilöt:  Keiji Honda (pääjohtaja) Yasuhiro Fukushima (toimitusjohtaja)
Kotipaikka:  Tokio, Japani
Toimiala:  videopeliteollisuus
Tuotteet:  videopelit
Kotisivu:  square-enix.com
Infobox OKVirheellinen NIMI-arvo: 
Enix kabushikigaisha (jap. 株式会社エニックス, Kabushiki-gaisha Enikkusu) oli vuonna 1975 perustettu pääosin videopelien kehittämiseen ja julkaisuun keskittynyt yritys. Huhtikuussa 2003 Enix fuusioitui entisen kilpailijansa Squaren kanssa ja jatkoi toimintaansa nimellä Square Enix.
Enixin suosituin pelisarja on yli 20 vuotta vanha Dragon Quest, joka koostuu kahdeksasta pääsarjan osasta sekä omia alasarjojaan muodostaneista spin-off-peleistä. Tunnetuimpia Enix-nimikkeitä ovat myös Soul Blazer ja Star Ocean sekä Gangan Comicsin painattama Fullmetal Alchemist -sarjakuva.
Historia

Eidansha Boshu Service Centerin tytäryhtiönä aloittanut Enix toimi muiden yritysten kehittämien pelien julkaisijana. Ensimmäiset julkaisuun päätyvät tietokonepelit päätettiin perustaja Yasuhiro Fukushiman vuonna 1982 järjestämässä pelien ohjelmointikilpailussa, johon osallistui 300 ehdokasta. Valittuihin kuului Kōichi Nakamuran suunnittelema Door Door, joka Japanissa saavuttamansa 200 000 kappaleen myynnin ansiosta oli varhaisista Enix-peleistä menestyneimpiä. Alkuperäistä tietokoneversiota seuranneen konsolikäännöksen myötä se oli myös Enixin ensimmäinen Famicom-peli. Yhtiön tuottaisammaksi pelisarjaksi osoittautunut Dragon Quest sai alkunsa toukokuussa 1986. Ensimmäisen osa myi 1,5 miljoonaa kappaletta. Myyntiluvut kasvoivat peräkkäisinä vuosina ilmestyneiden jatko-osien myötä: Dragon Quest II:ta myytiin 2,4 miljoonaa kappaletta, Dragon Quest III:a taas 3,8 miljoonaa.
Huhtikuussa 1989 Enix sulautettiin Konika Enixin ja Enix Productsin ohella emoyhtiö Eidansha Boshuun, jonka uudeksi nimeksi tuli Enix. Tietokonekeskeisen 1980-luvun jälkeen Enix julkaisi pelejä enimmäkseen
konsoleille. Dragon Quest V ja VI sekä 2 uutta pelisarjaa aloittaneet Soul Blazer ja Star Ocean julkaistiin Super NES:lle. Dragon Quest VII:n alusta taas oli PlayStation. Enix vastasi myös samalle konsolille kehitetyn Tomb Raider III:n julkaisusta Japanissa.
Vuonna 2001 Enixin maineikkaimpiin mangoihin kuuluvan Fullmetal Alchemistin julkaiseminen aloitettiin Gekkan Shōnen Gangan -lehdessä. Viimeisimpiä Enixin markkinoille tuomia pelejä ennen Square Enixin syntymistä olivat Star Ocean: Till the End of Time ja Dragon Quest Monsters: Caravan Heart.
Tytäryhtiöitä

Enix America Corporation oli Pohjois-Amerikassa julkaistavia Enixin pelejä lokalisoiva yritys, joka toimi vuosina 1990–1995.
Enix America, Inc. perustettiin marraskuussa 1999. Enix America Corporationia vastaavan yhtiön toiminta päättyi Enixin ja Squaren sulautumisen myötä.
Aiheesta muualla

Square Enixin virallinen sivusto
Enixin ja Squaren historia (Arkistoitu – Internet Archive) (englanniksi)
FK Šinnik Jaroslavl

Šinnik (ven. Шинник) on jalkapalloseura Jaroslavlin kaupungista Venäjältä. Joukkue pelaa nykyisin Venäjän jalkapallon toiseksi korkeimmalla sarjatasolla ykkösdivisioonassa.
Historia ja saavutukset

Seura on perustettu vuonna 1957 nimellä "Himik", jolla se tunnettiin vuoteen  1960  saakka. Neuvostoliiton mestaruussarjassa se pelasi vuonna 1964. Venäjän liigassa se on parhaimmillaan ollut neljäs, vuonna 1997.  Kaudella 2003–2004 se selvisi Venäjän cupissa välieriin. Se on pelannut Venäjän korkeimmalla sarjatasolla kausina 1992, 1997–1999, 2002–2006 ja 2008, ja toiseksi korkeimmalla sarjatasolla kausina 1993–1996, 2000–2001, 2007 ja 2009-2011.
Aiheesta muualla

Virallinen sivu
Fats Heard

Eugene ”Fats” Heard (10. lokakuuta 1923 – 5. joulukuuta 1987) oli yhdysvaltalainen jazzrumpali. Clevelandissa syntynyt Heard valmistui Cleveland Central High Schoolista ja opiskeli pianonsoittoa Cleveland Institute of Musicissa ennen kuin otti rummut pääsoittimekseen. Hän soitti Coleman Hawkinsin ja Lionel Hamptonin yhtyeissä ja kuului Erroll Garnerin kokoonpanoon vuosina 1952–1955. Hän soitti Garnerin alkuperäisellä nauhoituksella ”Misty”-kappaleesta.
1950-luvun lopulla Heard johti Modern Jazz Room -nimistä jazzklubia (entiseltä nimeltään Cotton Club) Clevelandin keskustassa ystävänsä Jim Bardin kanssa.
English Defence League

English Defence League hyökkää Big John -ravintolaan Leicesterissä
The English Defence League (EDL) on äärioikeistolainen järjestö, joka ilmoittaa toimivansa islamismin  leviämistä vastaan Englannissa.  EDL järjestää usein väkivaltaisiksi äityviä mielenosoituksia, joissa yleensä jalkapallohuligaaneista koostuva joukko vastustaa islaminuskon leviämistä.